recursal/SuperWikiNEXT-32B huggingface dataset:
**সুসুমু তোনেগাওয়া** একজন জাপানি বংশাণুবিজ্ঞানী, আণবিক জীববিজ্ঞানী, অনাক্রম্যবিজ্ঞানী ও স্নায়ুবিজ্ঞানী। তিনি ১৯৮৭ সালে অনাক্রম্যবিজ্ঞানে তাঁর গবেষণার জন্য চিকিৎসাবিজ্ঞানে নোবেল পুরস্কার লাভ করেন। মানবদেহে প্রতিরক্ষিকাসমূহের (অ্যান্টিবডি) বৈচিত্র্যের পেছনে বংশাণুগত মূলনীতিটি আবিষ্কারের জন্য তাঁকে এককভাবে এই পুরস্কার প্রদান করা হয়। 

মানবদেহের অনাক্রম্যতন্ত্রতে (রোগ প্রতিরোধ ব্যবস্থা) বহুসংখ্যক প্রতিরক্ষিকা নামক কণিকা থাকে, যেগুলি দেহে বহিরাগত পদার্থ ও জীবাণুদেরকে নিষ্ক্রিয় করতে বা ধ্বংস করতে সাহায্য করে। প্রতিরক্ষিকাগুলি বি লসিকাকোষ নামক এক ধরনের শ্বেত রক্তকণিকাতে উৎপাদিত হয়। প্রতিরক্ষিকাগুলি মূলত এক ধরনের প্রোটিন, যেগুলির উৎপাদন বিশেষ কিছু বংশাণু (জিন) দ্বারা নিয়ন্ত্রিত। মানবদেহে কোটি কোটি ধরনের বিচিত্র প্রতিরক্ষিকা আছে, যেগুলির সংখ্যা মানবদেহের বংশাণুর সর্বমোট সংখ্যা অপেক্ষা বহুগুণ বেশি। ১৯৭৬ খ্রিস্টাব্দে সুসুমু তোনেগাওয়া প্রদর্শন করেন যে বি লসিকোকোষে প্রতিরক্ষিকাগুলির বিকাশলাভের সময় কোষটির বংশাণুসমূহের পুনর্বিতরণের মাধ্যমে এই ব্যাপারটি ঘটা সম্ভব।

জীবনী
-----

তোনেগাওয়া ১৯৩৯ সালের ৬ সেপ্টেম্বর জাপানের নাগোইয়া নগরীতে জন্মগ্রহণ করেন। তিনি কিয়োটো বিশ্ববিদ্যালয় থেকে রসায়নে ১৯৬৩ সালে রসায়নে ব্যাচেলর্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, সান ডিয়েগো থেকে ১৯৬৮ সালে পিএইচডি ডিগ্রি অর্জন করেন। তিনি ১৯৬৮ থেকে ১৯৭০ সাল পর্যন্ত সক ইন্সটিটিউটে ডক্টরেটোত্তর গবেষণা সম্পন্ন করেন। তিনি ১৯৮১ সালে এমআইটিতে শিক্ষক হিসেবে যোগদান করেন।

তথ্যসূত্র
---------

1. ↑  Hayday, A (১৯৮৫)। "Structure, organization, and somatic rearrangement of T cell gamma genes"। *Cell*। **40** (2): 259–269। ডিওআই:10.1016/0092-8674(85)90140-0।
2. ↑  "Susumu Tonegawa Biographical"।  অজানা প্যারামিটার `|site=` উপেক্ষা করা হয়েছে (সাহায্য); line feed character in `|title=` at position 16 (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑
4. ↑
5. ↑
6. ↑  "সংরক্ষণাগারভুক্ত অনুলিপি"। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৩০ মে ২০১৭।
7. ↑
8. ↑
অন্য ব্যবহারের জন্য খোদা বক্স (দ্ব্যর্থতা নিরসন) দেখুন।

**খোদা বক্স** (১২ এপ্রিল ১৯২৮ – ১৫ জানুয়ারি, ১৯৯০) ছিলেন একজন বাংলাদেশী বাউল শিল্পী ও সুরকার। তিনি লালনের অনুসারি ছিলেন এবং তার নিজের রচিত বাউল গানের সংখ্যা প্রায় ৯৫০টি। বাউল সঙ্গীতের তার অবদানের জন্য বাংলাদেশ সরকার তাকে ১৯৯০ সালে একুশে পদকে ভূষিত করে।

প্রারম্ভিক জীবন
---------------

বক্স ১৯২৮ সালে (৩০ চৈত্র, ১৩৩৪ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চুয়াডাঙ্গা জেলার আলমডাঙ্গা উপজেলার জাঁহাপুর গ্রামে জন্মগ্রহণ করেন। তার পিতা কফিলউদ্দীন ও মাতা ব্যাশোরণ নেছা। তার পিতামহ মিয়াজান বিশ্বাস ঝিনাইদহের শৈলকুপা থানার বিজলেমনহরপুর গ্রামের বাসিন্দা ছিলেন। মিয়াজানের দুই ছেলে তিন কড়ি ও কফিলউদ্দীন। কফিল তার ৩৫ বছর বয়সে তার ফুফুর বাড়ি বর্তমান চুয়াডাঙ্গার আলমডাঙ্গা উপজেলার জাঁহাপুর গ্রামে চলে আসেন এবং সেখানে স্থায়ীভাবে বসবাস শুরু করেন। সেখানেই খোদা বক্সের জন্ম হয়। খোদা বক্স পঞ্চম শ্রেণি পর্যন্ত পড়াশুনা করেন।

কর্মজীবন
--------

তিনি দশ বছর বয়স থেকেই গান গাওয়া শুরু করেন। তিনি বাংলাদেশ বেতার এবং বাংলাদেশ টেলিভিশনের নিয়মিত গায়ক ছিলেন। তিনি তার জীবনের অধিকাংশ সময় লালনের আখড়ায় কাটিয়েছেন। কুষ্টিয়ার ছেউরিয়ায় লালনের আখড়া নির্মাণে তিনিও একজন উদ্যোগী ছিলেন।

১৯৮৩ সালে তিনি বাংলাদেশ শিল্পকলা একাডেমিতে লালন সঙ্গীতের শিক্ষক হিসেবে যোগ দেন।

খোদা বক্স প্রায় ৯৫০টি গান রচনা করেছেন। তার রচিত কয়েকটি উল্লেখযোগ্য গান হল *"শুভ সাধুসঙ্গ লয়ে সাঙ্গপাঙ্গ"*, *"দেবতা হারিয়ে পূজারী কাঁদবি কতদিন"*।

ব্যক্তিগত জীবন
--------------

তিনি রাহেলা খাতুনের (লাইলি বেগম নামেও পরিচিত) সাথে বিবাহবন্ধনে আবদ্ধ হন। তাঁদের দুই সন্তানের মধ্যে জ্যেষ্ঠ হলেন কন্যা মালঞ্চ এবং কনিষ্ঠ হলেন পুত্র আবদুল লতিফ শাহ। ১৯৯৭ সালে খন্দকার রিয়াজুল হক বক্সের গাওয়া ১৪৮টি গান সংবলিত "মরমী কবি খোদা বক্স সাঁই" বইটি সম্পাদনা করেন।

সম্মাননা
--------

* বাউল গানে অবদানের জন্য একুশে পদক (১৯৯০)
* বাংলা একাডেমির ফেলো (১৯৮৫)

তথ্যসূত্র
---------

1. 1 2 3 4  Amanur Aman (জানুয়ারি ১৮, ২০১৬)। "Baul festival ends in Chuadanga"। *দ্য ডেইলি স্টার*। সংগ্রহের তারিখ ৮ আগস্ট ২০১৭।
2. ↑  Abdul Karim (জানুয়ারি ২৬, ২০১৬)। "Sponsor Khoda Box Sain Baul fest"। *দ্য ডেইলি স্টার*। সংগ্রহের তারিখ ৮ আগস্ট ২০১৭।
3. ↑  "লালন অনুসারী ছয়জন শিল্পী"। দৈনিক প্রথম আলো। ৯ সেপ্টেম্বর ২০০৯। সংগ্রহের তারিখ ৮ আগস্ট ২০১৭। [*স্থায়ীভাবে অকার্যকর সংযোগ*]
4. 1 2 3  Asman Fakir। "লালন উত্তরসাধক খোদা বক্স সাঁই"। lalongeeti.com। সংগ্রহের তারিখ ৮ আগস্ট ২০১৭।

| * দে
* স
একুশে পদক বিজয়ী ১৯৯০ |
| --- |
| ভাষা ও সাহিত্য | 
* শওকত আলী

 |  |
| শিক্ষা | 
* লুৎফুল হায়দার চৌধুরী

 |
| শিল্পকলা | 
* খোদা বক্স (সঙ্গীত)
* দেবদাস চক্রবর্তী (চারুকলা)
* রাহিজা খানম ঝুনু (নৃত্যকলা)

 |
| সাংবাদিকতা | 
* আবদুল গনি হাজারী (মরণোত্তর)

 |
| 
একুশে পদক বিজয়ী
১৯৮৫
১৯৮৬
১৯৮৭
১৯৮৮
১৯৮৯
**১৯৯০** 
১৯৯১
১৯৯২
১৯৯৩
১৯৯৪
১৯৯৫
 |
**ঘাটাইল ক্যান্টনমেন্ট বোর্ড হাই স্কুল** হচ্ছে বাংলাদেশের টাঙ্গাইল জেলার ঘাটাইল পৌরসভার শহীদ সালাহউদ্দিন সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮৪ সালে।

ইতিহাস
------

১৯৮৪ সালে টাঙ্গাইলের শিক্ষার মান বৃদ্ধির উদ্দেশ্যে ঘাটাইল ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র স্কুল* নামে কার্যক্রম শুরু করা প্রতিষ্ঠানটিকে ১৯৮৮ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে *ঘাটাইল ক্যান্টনমেন্ট বোর্ড হাই স্কুল* রাখা হয়। ৯ পদাতিক ডিভিশন, সাভারের তৎকালীন জিওসি, মেজর জেনারেল এম নুরুদ্দিন খানের সম্মতিক্রমে এটি প্রতিষ্ঠা লাভ করে।

শ্রেণি, বিভাগ ও শাখা সমূহ
-------------------------

বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* ছেলেদের সাদা শার্ট     , নেভি ব্লু প্যান্ট     , সাদা কেডস্      এবং কালো বেল্ট

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

শিক্ষা কার্যক্রম
----------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১৪০ | ১৪০ | ১০০ |
| ২০২০ | এসএসসি | ১২৯ | ১২৯ | ১০০ |
| ২০২১ | এসএসসি | ১৩৬ | ১৩৫ | ৯৯.২৬ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* ঘাটাইল ক্যান্টনমেন্ট বোর্ড
* টাঙ্গাইল জেলা
* টাঙ্গাইল জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, ঘাটাইল ক্যান্টনমেন্ট বোর্ড হাই স্কুল"। *cbhsgt.edu.bd*। সংগ্রহের তারিখ ২০২২-১০-২৬।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১০-২৬।
**র‌্যাগনারক** একটি নরওয়েজীয় ব্ল্যাক মেটাল ব্যান্ড। ১৯৯৪ সালে নরওয়ের সার্পসবুর্গ শহরে জার্ভ ও জন্থো ব্যান্ডটি গঠন করে তাদের আগের ব্যান্ড থথ ত্যাগ করে। র‌্যাগনারক শব্দের অর্থ নর্স পুরাণ অনুযায়ী ভবিষতে ঈশ্বরের যুদ্ধ। ১৯৯৫ সালে তাদের প্রথম অ্যালবাম ন্যাটতাফার বের হয়। তাদের গানের কথায় স্যাটানিজম, পাগানিজম, ভাইকিংস ও খ্রিস্টান বিরোধিতা লক্ষণীয়।

১৯৯৭ সালে তাদের ২য় অ্যালবাম অ্যা্রাইজিং রিলম বের হয় যেখানে ডিমু বরগীর ব্যান্ডের শাগরাথ কি-বোর্ড বাজান। ২০০৪ সালে তাদের অ্যালবাম ব্ল্যাক ডোর মিরাকল বের হয় রিগেইন রেকর্ডস থেকে যার ফলাফলে তারা ও তাদের ভক্তরা সন্তুষ্ট হয়। অনেক লাইন আপ পরিবর্তন হওয়ার পর এখন পুরাতন সদস্য ড্রামার জোনথোই শুধু আছে। ২০১০ সালে তাদের নতুন অ্যালবাম কালেকটরস অব দ্যা কিং বের হয় রিগেইন রেকর্ডস থেকে।

বর্তমান সদস্য
-------------

* জোনথো
* হ্যান্সফ্রাইস্টে
* ব্রিজ্ঞি
* ডিসেপটিকন

ডিস্কোগ্রাফি
------------

* ইট ভিন্ডারল্যান্ড আই নর্ড (১৯৯৪)
* পাগান ল্যান্ড (১৯৯৫)
* ন্যাটতাফার (১৯৯৫)
* অ্যা্রাইজিং রিলম (১৯৯৭)
* ডাইবোলিক এইজ (২০০০)
* ইন নমিনি সাটানাস (২০০২)
* ব্ল্যাকডোর মিরাকেল (২০০৪)
* কালেকটরস অব দ্যা কিং (২০১০)

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২৩ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১০।

বহিঃসংযোগ
---------

* র‌্যাগনারকের দাপ্তরিক ওয়েবসাইট  ওয়েব্যাক মেশিনে আর্কাইভকৃত ৯ জুন ২০১৯ তারিখে
**বাকির ইজ্জত বোগোভিচ** হলেন একজন বসনীয় রাজনীতিবিদ, যিনি ২০১০ থেকে ২০১৮ সাল পর্যন্ত বসনিয়া ও হার্জেগোভিনার প্রেসিডেন্সির ৬তম বসনীয় সদস্য হিসেবে দায়িত্ব পালন করেছেন। তিনি পার্টি অব ডেমোক্রেটিক অ্যাকশনের বর্তমান সভাপতি এবং এর অধীনে জাতীয় সংসদের একজন সদস্য।  ১৯৫৬ সালে তিনি সারায়েভোতে জন্মগ্রহণ করেন। তিনি বসনিয়া ও হার্জেগোভিনা প্রজাতন্ত্রের প্রথম প্রেসিডেন্ট আলিজা ইজজত বোগোভিচের পুত্র। 

বাকির ১৯৮১ সালে সারাজেভো বিশ্ববিদ্যালয় থেকে স্নাতক হন এবং পরে স্থাপত্য সংস্থাগুলিতে কাজ শুরু করেন। তিনি সারায়েভোর কনস্ট্রাকশন ইনস্টিটিউটের পরিচালক হিসেবে কিছুসময় দায়িত্ব পালন করার পর ২০০০ সালে রাজনীতিতে প্রবেশ করেন এবং ২০০৬ সালের সাধারণ নির্বাচনে জাতীয় সংসদে নির্বাচিত হন। ২০১০ সালের সাধারণ নির্বাচনে তিনি বসনীয় প্রেসিডেন্সির সদস্য নির্বাচিত হন। তিনি ২০১৪ সালের সাধারণ নির্বাচনে চার বছর পর পুনরায় নির্বাচিত হন। প্রেসিডেন্সি সদস্য, পার্টি অফ ডেমোক্রেটিক অ্যাকশন (এসডিএ) উভয়ের সভাপতি হিসাবে তিনি বসনিয়া ও হার্জেগোভিনার জন্যে অনেক সাংবিধানিক সংস্কার আলোচনায় অংশ নিয়েছেন।

তিনি রাষ্ট্রপতি থাকাকালীন বসনিয়া ও হার্জেগোভিনা ২০১৪ সালের দক্ষিণ-পূর্ব ইউরোপের বন্যা, সেইসাথে বন্যার কয়েক মাস আগে ব্যাপক দাঙ্গার সম্মুখীন হন। ২০১৮ সালের সাধারণ নির্বাচনের পর তিনি জাতীয় সংসদের সদস্য হন। ২০০২ সালের সাধারণ নির্বাচনে তিনি আবারো বসনীয় সদস্য হিসাবে প্রেসিডেন্সির একটি আসনের জন্য প্রতিদ্বন্দ্বিতা করেন। কিন্তু তিনি নির্বাচিত হননি। ১৯৯০ সালে প্রতিষ্ঠার পর থেকে তিনি এসডিএ'র একজন সদস্য। ২০০২ সাল থেকে পার্টির প্রেসিডেন্সির সদস্য এবং ২০১৪ সাল থেকে বাকির দলের সভাপতির দায়িত্ব পালন করছেন।

তথ্যসূত্র
---------

1. ↑  "Mr Bakir IZETBEGOVIĆ (Bosnia and Herzegovina, EPP/CD)"।
2. ↑  "Bosnia and Herzegovina - Postwar, Ethnicity, Politics | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৩-০৮-১৬।
ঘূর্ণন অক্ষের সাপেক্ষে দৃঢ় বস্তুতে এমন একটি বিন্দু আছে, যে স্থানে বস্তর সমস্ত ভর কেন্দ্রীভূত বলে বিবেচনা করা গেলে, ঘূর্ণন অক্ষের সাপেক্ষের ঐ বিন্দুতে বস্তুর জড়তার ভ্রামক দৃঢ় বস্তুর জড়তার ভ্রামকের সমান হবে। ঘূর্ণন অক্ষের সাপেক্ষে ঐ কেন্দ্রীভূত বিন্দুর দূরত্বকে চক্রগতির ব্যাসার্ধ বলা হয়। (ইংরেজি: Radius of gyration)

অথবা বলা যেতে পারে, কোন দৃঢ় বস্তুর সমগ্র ভর যদি একটি নির্দিষ্ট বিন্দুতে কেন্দ্রীভূত করা যায় যাতে করে একটি নির্দিষ্ট অক্ষের সাপেক্ষে ঐ কেন্দ্রীভূত বস্তু কনার জড়তার ভ্রামক ঐ নির্দিষ্ট অক্ষের সাপেক্ষে সমগ্র দৃঢ় বস্তুর জরতার ভ্রামক এর সমান হয়, তাহলে ঐ নির্দিষ্ট অক্ষ থেকে কেন্দ্রীভূত বুস্তুকণার লম্ব দূরত্বকে চক্রগতির ব্যাসার্ধ বলে। এটিকে সাধারণত K দ্বারা প্রকাশ করা হয়।বস্তুর চক্রগতির ব্যাসার্ধ নির্ণয়ের জন্য তার জড়তার ভ্রামক কে সমগ্র ভর দ্বারা ভাগ করে,ভাগফলের বর্গমূল বের করতে হয়।

{\displaystyle K=({\frac {I}{M}})^{1/2}}

এখানে I হল জড়তার ভ্রামক ও M হল সামগ্রিক ভর।

সামগ্রিক ভাবে বা অন্যরূপে প্রকাশ:

{\displaystyle K=\left(\sum \_{i=1}^{n}m\_{i}r\_{i}^{2}/\sum \_{i=1}^{n}m\_{i}\right)^{1/2}}
এখানে i=1,2,3,.... ও r হল প্রতিটি বস্তুকণার ঘূর্ণাক্ষ থেকে দূরত্ব।

উদাহরণ
------

কোনো ফাঁকা গোলকের ভরকেন্দ্রের সাপেক্ষে জড়তার ভ্রামক হয়: 

{\displaystyle I={\frac {2}{3}}MR^{2}}
এক্ষেত্রে চক্রগতির ব্যাসার্ধ (K) হবে, 

{\displaystyle K=({\frac {2}{3}})^{1/2}R}
**বিপ্লবী বাংলা কংগ্রেস** (ইংরেজি : Revolutionary Bengal Congress; abbr. **বিবিসি**) ভারতের পশ্চিমবঙ্গের একটি রাজনৈতিক দল। পশ্চিমবঙ্গের ১৯৭১ সালের নির্বাচনের আগে দলটি বাংলা কংগ্রেসের একটি বিভক্ত দল হিসেবে আত্মপ্রকাশ করে। এই রাজনৈতিক দলটি বাংলার বিশিষ্ট কংগ্রেস নেতা প্রয়াত সুকুমার রায় প্রতিষ্ঠা করেছিলেন। বিবিসি এখন বামফ্রন্ট জোটের অংশ।

ইতিহাস
------

প্রয়াত সুকুমার রায়ের দ্বারা বিবিসি গঠন পশ্চিমবঙ্গের রাজনীতির ইতিহাসে একটি গুরুত্বপূর্ণ অংশ। ১৯৬৭ সালে আরেকটি গ্রুপিং চেষ্টা করার আগে কংগ্রেস দল দেশভাগের পর প্রথম দুই দশক ধরে রাজ্যের ক্ষমতা ধরে রাখে। সেই সময়ে প্রথম যুক্তফ্রন্ট সরকার ক্ষমতায় আসে বাংলা কংগ্রেসের অজয় মুখার্জি (একটি কংগ্রেস স্প্লিন্টার গ্রুপ) মুখ্যমন্ত্রী হিসাবে, জ্যোতি বসুকে উপ-মুখ্যমন্ত্রী এবং ভূমি ও ভূমি রাজস্ব মন্ত্রক (সংস্কার) হরে কৃষ্ণ কোনারের
দায়িত্বে। তারপরে নকশাল বিদ্রোহ এবং পুলিশের পাল্টা পদক্ষেপের কারণে চার বছরের রাজনৈতিক অস্থিতিশীলতার পরে কংগ্রেস ১৯৭২ সালের নির্বাচনে ক্ষমতায় ফিরে আসার পথ পেশ করে,[] এমনকি জ্যোতি বসু তার বিধানসভা আসনটি ৪০,০০০ ভোটে হারলেন। ১৯৭৭ সালের ভোটে বিপ্লবী বাংলা কংগ্রেস এবং বামফ্রন্টকে ক্ষমতায় নিয়ে আসে, পরবর্তীতে শিরোনাম ধরে রাখে এবং তারপর থেকে তারা ৩৪ বছর পশ্চিমবঙ্গের শাসক দল হিসাবে ক্ষমতায় থাকে।

বিপ্লবী বাংলা কংগ্রেসের কয়েকজন বিশিষ্ট নেতা হলেন প্রয়াত নির্মলেন্দু ভট্টাচার্য, প্রয়াত গৌরাঙ্গ সামন্ত, আশিস চৌধুরী, প্রয়াত সুনীল চৌধুরী, দীপক সেনরয় (সুব্রত রায়)।

প্রয়াত গৌরাঙ্গ সামন্ত মেদিনীপুরের দাবাং থেকে দুবার বিধায়ক নির্বাচিত হয়েছিলেন। অন্যান্য বিধায়ক ছিলেন ডাঃ মাখন লাল বাঙ্গাল, তুষার লায়া।

ডাঃ উমেশ চৌধুরী এবং রীতা চৌধুরী বিভিন্ন সময়ে কেএমসি (কলকাতা মিউনিসিপ্যাল কর্পোরেশন) এর কাউন্সিলর ছিলেন।

  

দলের গৃহীত পতাকা হল লাল ও সাদা (৩:১ অনুপাত) যার কেন্দ্রে হাতুড়ি ও লাঙ্গল প্রতীক রয়েছে।

নির্বাচনে প্রতিদ্বন্দ্বিতা
--------------------------

বিবিসি প্রার্থী তুষার কান্তি লয়া রাজ্যের ২০০১ সালের বিধানসভা নির্বাচনে মেদিনীপুরের সাবোং আসনে প্রতিদ্বন্দ্বিতা করেছিলেন এবং জয়ী হন। পশ্চিমবঙ্গের ২০০৬ সালের বিধানসভা নির্বাচনে বিবিসি আবার সাবোং আসনে তুষার কান্তি লয়ার প্রার্থী হিসাবে প্রতিদ্বন্দ্বিতা করে (ভারতের কমিউনিস্ট পার্টি (মার্ক্সবাদী) প্রতীকে)। লায়া ৬২,০৭৮৯ ভোট (৪৪.৯৮%), কিন্তু কংগ্রেস প্রার্থী ডঃ মানস ভুনিয়ার কাছে হেরেছেন।[]

তথ্যসূত্র
---------
যুক্তরাজ্যে নারীদের ভোটাধিকারের জন্য লড়াইয়ের একটি আন্দোলন শেষ পর্যন্ত ১৯১৮ ও ১৯২৮ সালে পার্লামেন্টের আইনের মাধ্যমে সফল হয়েছিল। ভিক্টোরীয় যুগে এটি একটি জাতীয় আন্দোলনে পরিণত হয়। ১৮৩২ সালের সংস্কার আইন এবং ১৮৩৫ সালের পৌর কর্পোরেশন আইন পর্যন্ত গ্রেট ব্রিটেনে নারীদের ভোটদানে স্পষ্টভাবে নিষিদ্ধ করা হয়নি। ১৮৭২ সালে মহিলাদের ভোটাধিকারের জন্য লড়াই ন্যাশনাল সোসাইটি অফ উইমেনস সাফ্রেজ এবং পরবর্তীতে আরও প্রভাবশালী ন্যাশনাল ইউনিয়ন অফ উইমেনস ফ্রেজ সোসাইটিস (এনইউডব্লিউএসএস) গঠনের মাধ্যমে একটি জাতীয় আন্দোলনে পরিণত হয়। ইংল্যান্ডের পাশাপাশি ওয়েলস, স্কটল্যান্ড ও যুক্তরাজ্যের অন্যান্য অংশে নারীদের ভোটাধিকার আন্দোলন বেগবান হয়। আন্দোলনগুলি ১৯০৬ সাল নাগাদ নারী ভোটাধিকারের পক্ষে মনোভাব পরিবর্তন করে। এই সময়েই নারী সামাজিক ও রাজনৈতিক ইউনিয়ন (ডব্লিউএসপিইউ) গঠনের মধ্য দিয়ে সংগ্রামী অভিযান শুরু হয়েছিল।

১৯১৪ সালে প্রথম বিশ্বযুদ্ধের প্রাদুর্ভাবের ফলে সংগ্রামী ভোটাধিকার প্রচার সহ দলীয় রাজনীতি স্থগিত হয়ে গিয়েছিল। নীরবে তদবির চলেছিল। ১৯১৮ সালে একটি জোট সরকার জনপ্রতিনিধিত্ব আইন ১৯১৮ পাস করে, যা ২১ বছরের বেশি বয়সের সমস্ত পুরুষদের পাশাপাশি ৩০ বছরের বেশি বয়সী সমস্ত নারীরা যারা ন্যূনতম সম্পত্তির যোগ্যতা পূরণ করে তাদের ভোটাধিকার দেয়। এই আইনটি রাজনৈতিক ব্যবস্থায় প্রায় সমস্ত প্রাপ্তবয়স্ক পুরুষদের অন্তর্ভুক্ত করে ও নারীদের অন্তর্ভুক্তি শুরু করে, ৫.৬ মিলিয়ন পুরুষ এবং ৮.৪ মিলিয়ন নারীর ভোটাধিকারকে বিস্তৃত করে। ১৯২৮ সালে রক্ষণশীল সরকার জনগণের প্রতিনিধিত্ব (সমান ভোটাধিকার) আইন ১৯২৮ পাস করে ২১ বছরের বেশি বয়সী সকল ব্যক্তি, পুরুষ ও নারীর ভোটাধিকার সমান করে।

তথ্যসূত্র
---------

1. ↑  See NUWSS.
2. ↑  Harold L. Smith (১২ মে ২০১৪)। *The British Women's Suffrage Campaign 1866–1928: Revised 2nd Edition*। Routledge। পৃষ্ঠা 95। আইএসবিএন 978-1-317-86225-3।
3. ↑  Martin Roberts (২০০১)। *Britain, 1846–1964: The Challenge of Change*। Oxford University Press। পৃষ্ঠা 1। আইএসবিএন 978-0-19-913373-4।
প্রাকৃতিক গ্যাস কূপ
বাংলাদেশ এশিয়ার ১৯তম বৃহৎ গ্যাস উৎপাদনকারী দেশ। দেশীয় জ্বালানী চাহিদার ৫৬ শতাংশ পূরণ করে গ্যাস। যাহোক, বৃহৎ ও ক্রমবর্ধমান জনসংখ্যার চাহিদা মেটাতে দেশটিকে তীব্র জ্বালানী সংকটের মুখে পড়তে হয়। বাংলাদেশ অপরিশোধিত তেল ও খনিজ দ্রব্যাদির অন্যতম আমদানিকারক দেশ। এ দেশের জ্বালানী খাত রাষ্ট্র মালিকানাধীন কোম্পানি যেমন বাংলাদেশ পেট্রোলিয়াম কর্পোরেশন ও পেট্রোবাংলা দ্বারা নিয়ন্ত্রিত হয়। এদেশের হাইড্রোকার্বন শিল্পে কাজ করা আন্তর্জাতিক কোম্পানিগুলোর মধ্যে রয়েছে শেভরন, কনোকোফিলিপস, স্ট্যাটওয়েল, গ্যাসপ্রম এবং ওএনজিসি। যেখানে প্রাকৃতিক গ্যাস উৎপাদনের ৫০ শতাংশ আসে শেভরনের গ্যাস কূপগুলো থেকে। ভূতত্ত্ববীদদের বিশ্বাস, দেশের সমুদ্রসীমার এক্সক্লুসিভ ইকোনোমিক জোনে এশিয়া-প্রশান্ত মহাসাগরীয় অঞ্চলের অন্যতম বৃহৎ তেল ও গ্যাসের মজুদ রয়েছে। সংরক্ষণ জ্ঞান ও কারিগরি দক্ষতার অভাব বাংলাদেশকে প্রথম সারির বৈশ্বিক হাইড্রোকার্বন প্রস্তুতকারক দেশ হবার সম্ভাবনাকে বাধাগ্রস্ত করছে।

গ্যাসক্ষেত্রের ইতিহাস
---------------------

ইংরেজ শাসন আমলে খনিজ তেল ও গ্যাসের সন্ধানের কারণে পূর্ব বাংলা ও আসাম (সিলেট বিভাগ অন্তর্ভুক্ত) প্রদেশ ছিল বিশ্বের সর্বপ্রথম পেট্রোলিয়াম উৎপাদনকারীর মধ্যে একটি। ইন্দো-বাংলা পেট্রোলিয়াম কোম্পানি পূর্ব বাংলায় ১৯০৮ থেকে ১৯১৪ সালের ভেতর সর্বপ্রথম খনিজ তেলের কূপ খনন করে চট্টগ্রাম বিভাগে।পূর্ব বাংলায় ১৯৫৫ সালে বার্মা খনিজ তেল কোম্পানি চট্টগ্রাম বিভাগে প্রথম তেলের সন্ধান পায়। শেল অয়েল কোম্পানি এবং পাকিস্তান পেট্রোলিয়াম আশির দশকে সাতটি গ্যাসক্ষেত্রের সন্ধান পায়।

বাংলাদেশের স্বাধীনতা যুদ্ধের পর, শেখ মুজিবুর রহমান নেতৃত্বে বাংলাদেশের প্রথম সরকারের বিদ্যুৎ ও খনিজসম্পদ মন্ত্রী ড. কামাল হোসেন বাংলাদেশ পেট্রোলিয়াম আইন পাশ করেন ১৯৭৪ সালে। তৎকালীন সরকার অনেক আন্তর্জাতিক তেল কোম্পানিকে বাংলাদেশে অনুসন্ধানে স্বাগত জানায়। সরকার পেট্রোবাংলাকে জাতীয় খনিজসম্পদ সংস্থা হিসাবে চালু করে। পেট্রোবাংলা আশির দশকে অনুসন্ধান কাজ তরান্বিত করে ও নয়টি নতুন গ্যাসক্ষেত্রের খোঁজ পায়। এছাড়াও ১৯৮৬ সালে পেট্রোবাংলা প্রথম বাণিজ্যিক তেল শোধনাগার স্থাপন করে।

নব্বইয়ের দশকে জালালাবাদ, মৌলভীবাজার বিবিয়ানা ও বাঙ্গুরা-লালমাই হতে বিভিন্ন বহুজাতিক গ্যাস ও তেল কোম্পানি তেল উত্তোলন শুরু করে। যাদের মধ্য শেল ও ইউনোকাল অন্যতম। বৃহত্তর তেল কোম্পানি শেভরন ২০০৫ সালে যাত্রা শুরু করে।

সামুদ্রিক অনুসন্ধান
-------------------

১৯৭৪ সালে বাংলাদেশ সরকার মহীসোপান এর সাতটি অংশ ছয়টি আন্তর্জাতিক তেল কোম্পানিকে অনুসন্ধানে দেয়। কিন্তু, ১৯৭৮ সাল নাগাদ কোম্পানিগুলি যান্ত্রিক অসুবিধা ও রাজনৈতিক অস্থিতিশীলতাকে কারণ দেখিয়ে চলে যায়। তাদের প্রধান লক্ষ্য ছিল তেল, কিন্তু অনুসন্ধানে তেলের নয় বরং গ্যাস পাওয়া যায়। কিন্তু তখন থেকে বিশ্বে পেট্রোলিয়াম পরিস্থিতি পরিবর্তন আসে। সামুদ্রিক অনুসন্ধানের প্রতিবন্ধকতা সত্ত্বেও আন্তর্জাতিক তেল কোম্পানিগুলির গ্যাস অনুসন্ধানের আগ্রহ অনেক বৃদ্ধি পায়। ১৯৯৮ সালে বাংলাদেশ সরকার অগভীর সমুদ্রে চারটি অংশ নতুন কয়েকটি আন্তর্জাতিক তেল কম্পানিকে অনুসন্ধানে দেয়। শেল, কেরিন এনার্জি ও সান্তোস এই তিনটি কোম্পানি সামুদ্রিক গ্যাসক্ষেত্র সাঙ্গু পরিচালনা করছে।

আরও দেখুন
---------

* বাংলাদেশ পেট্রোলিয়াম আইন, ১৯৭৪

তথ্যসূত্র
---------

1. 1 2  "International - U.S. Energy Information Administration (EIA)" (ইংরেজি ভাষায়)। সংগ্রহের তারিখ ২০১৭-০২-০৪।
**জেরাল্ড প্যাট্রিক ডেসমন্ড হার্টিগান** (ইংরেজি: Gerald Hartigan; জন্ম: ৩০ ডিসেম্বর, ১৮৮৪ - মৃত্যু: ৭ জানুয়ারি, ১৯৫৫) কেপ প্রদেশের কিং উইলিয়ামস টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১২ থেকে ১৯১৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন **জেরাল্ড হার্টিগান**।

প্রথম-শ্রেণীর ক্রিকেট
---------------------

১৯০৩-০৪ মৌসুম থেকে ১৯২৬-২৭ মৌসুম পর্যন্ত জেরাল্ড হার্টিগানের প্রথম-শ্রেণীর খেলোয়াড়ী জীবন চলমান ছিল। ১৯০৩ থেকে ১৯২৭ সালে কারি কাপে ডানহাতি ফাস্ট-মিডিয়াম বোলার ও ডানহাতি ব্যাটসম্যান জেরাল্ড হার্টিগানের প্রথম-শ্রেণীর ক্রিকেট জীবন শুরু হয় বর্ডার দলে খেলার মাধ্যমে। ৯২টি উইকেট লাভসহ তিনটি সেঞ্চুরি করেছেন তিনি। ১৯১০-১১ মৌসুমে ইস্টার্ন প্রভিন্সের বিপক্ষে ব্যক্তিগত সেরা ১৭৬ রান সংগ্রহ করেছিলেন তিনি।

টেস্ট ক্রিকেট
-------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জেরাল্ড হার্টিগান। ২৭ মে, ১৯১২ তারিখে ম্যানচেস্টারে অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯১৪ তারিখে জোহেন্সবার্গে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯১২ সালে ত্রি-দেশীয় প্রতিযোগিতায় অংশগ্রহণের লক্ষ্যে ইংল্যান্ড গমন করেন। তবে, তিনি ঐ প্রতিযোগিতায় দুই টেস্টে অংশ নিয়েছিলেন। এ সফরে সর্বমোট বারোটি খেলায় অংশ নেন। ডিপ অঞ্চলে ফিল্ডিং করাকালীন গুরুতর আঘাত পান। ১৯১৩-১৪ মৌসুমে জেডব্লিউএইচটি ডগলাসের নেতৃত্বে ইংল্যান্ড দল দক্ষিণ আফ্রিকা গমনে আসে। এ সিরিজের প্রথম তিন টেস্টে তার অংশগ্রহণ ছিল। জোহেন্সবার্গের দ্বিতীয় টেস্টের প্রথম ইনিংসে ৫১ রান তুলে দলের শীর্ষস্থানীয় ব্যাটসম্যানরূপে আবির্ভূত হন।

ব্যক্তিগত জীবন
--------------

ক্রিকেটের পাশাপাশি ফুটবল খেলায়ও সিদ্ধহস্তের পরিচয় দিয়েছেন। দক্ষিণ আফ্রিকার পক্ষে জাতীয় পর্যায়ে ছয়টি খেলায় অংশ নিয়েছিলেন জেরাল্ড হার্টিগান।

৭ জানুয়ারি, ১৯৫৫ তারিখে ৭১ বছর বয়সে নাটালের ডারবান এলাকার হাসপাতালে জেরাল্ড হার্টিগানের দেহাবসান ঘটে।

তথ্যসূত্র
---------

1. ↑  "Player Profile: Gerald Hartigan"। CricInfo। সংগ্রহের তারিখ ১০ এপ্রিল ২০১০।
2. ↑  "Obituary: Gerald Hartigan"। *John Wisden & Co.*। CricInfo। সংগ্রহের তারিখ ১০ এপ্রিল ২০১০।
3. ↑  Colin Bryden, *All-Rounder: The Buster Farrer Story*, Aloe Publishing, Kidd's Beach, 2013, p. 45.

আরও দেখুন
---------

* জেন বালাস্কাস
* বোনর মিডলটন
* সানফয়েল সিরিজ
* ১৯১২ ত্রি-দেশীয় প্রতিযোগিতা
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জেরাল্ড হার্টিগান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জেরাল্ড হার্টিগান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
মঠাধ্যক্ষ **শার্ল-মিশেল দ্য লেপে** (ফরাসি: Charles-Michel de l'Épée; আ-ধ্ব-ব: [ʃaʁlmiʃɛl dəlepe]; ২৪শে নভেম্বর ১৭১২, ভার্সাই- ২৩শে ডিসেম্বর ১৭৮৯, প্যারিস) ১৮শ শতকের ফ্রান্সের একজন পরহিতৈষী শিক্ষাবিদ ছিলেন। তিনি "বধিরদের পিতা" নামে পরিচিত।

শার্ল-মিশেল দ্য লেপে-র কাজের আগে বিভিন্ন সংস্কৃতিতে ধারণা করা হত যে বধিরদেরকে ঠিক করে শিক্ষাদান সম্ভব নয়। বধিরদের শিক্ষাদানে নিয়োজিত যেসব শিক্ষক ছিলেন, তারা কেবল ধনী পরিবারের জন্যই কাজ করতেন। ১৮শ শতকের মধ্যভাগে শার্ল-মিশেল দ্য লেপে ফরাসি শব্দগুলিকে হাতের আঙ্গুলের ইশারার মাধ্যমে বর্ণ দিয়ে বানান করে করে দেখানোর একটি ব্যবস্থা উদ্ভাবন করেন। এই ব্যবস্থাতে শুধু একক বর্ণ নয়, অনেক সামগ্রিক ধারণাও সহজ ইশারার মাধ্যমে দেখানো যেত। এপে-র এই ব্যবস্থাটিই বিবর্তিত হয়ে পরবর্তীতে ফরাসি ইশারা ভাষার উদ্ভব হয়, যা এখনও ফ্রান্সে প্রচলিত। আবার এই ফরাসি ইশারা ভাষাকে অনুকরণ করে অন্যান্য জাতীয় ভাষাসমূহের ইশারা ভাষাগুলি (যেমন মার্কিন ইংরেজি ইশারা ভাষা) তৈরি করা হয়। লেপে ১৭৬০-এর দশকের শুরুতে বধিরদের জন্য বিশ্বের সর্বপ্রথম বিনামূল্যের বিদ্যালয় প্রতিষ্ঠা করেন, যার নাম ছিল "আঁস্তিত্যু নাসিওনাল দ্য জ্যন সুর দ্য পারি" (ফরাসি ভাষায় Institut National de Jeunes Sourds de Paris, "প্যারিস জাতীয় তরুণ বধির ইন্সটিটিউট")।

শিক্ষাক্ষেত্রে অবদান
--------------------

এপের আগে অন্যান্য বিভিন্ন দেশের শিক্ষাবিদেরা বধিরদের শিক্ষাদানের জন্য তাদের নিজস্ব ব্যবস্থা প্রয়োগ করলেও এপে-র প্রণীত ব্যবস্থাটি সবকিছু বদলে দেয়। তিনি বধিরদের মধ্যে স্বাভাবিকভাবে প্রচলিত ইশারার ভাষাকে একটি নিয়মাবদ্ধ ও রীতিসম্মত ভাষায় রূপান্তরিত করেন, যার মূলনীতিগুলি বিশ্বজনীনভাবে প্রয়োগ করা যায়।

তথ্যসূত্র
---------

1. ↑  Jean-René Presneau, *Signes et institution des sourds, টেমপ্লেট:XVIIIe-টেমপ্লেট:XIXe siècle*, Champ Vallon, 1998, টেমপ্লেট:P.
**ফুলপুর পাইলট উচ্চ বিদ্যালয়** ময়মনসিংহ জেলার ফুলপুর উপজেলার একটি ঐতিহ্যবাহী বিদ্যালয়।  বিদ্যালয়টি ২০১৮ সালে সরকারী জাতীয়করণ করা হয়।

পুরাতন ভবন

কার্যক্রম
=========

এই বিদ্যালয়টিতে রয়েছে বালিকা ভবন বালক ভবন এবং এই বিদ্যালয়টির ভেতরে রয়েছে ৬ টি বৃহৎকার ভবন।এউ বিদ্যালয়টিতে অনেকে পড়াশোনা করেছেন।

বিদ্যালয় ভবন
=============

বিদ্যালয়ের চারতলা বিশিষ্ট তিনটি ভবন রয়েছে এবং পাশে দুইতলা বিশিষ্টি আরো তিনটি  ভোকেশনাল ভবন রয়েছে। অত্র বিদ্যালয়ে ৩৫ জন শিক্ষক শিক্ষিকা নিয়োজিত রয়েছেন।

নতুন ভবন

কৃতি শিক্ষার্থী
===============

অর্জন
=====

প্রশাসনিক এলাকা
===============

এই ফুলপুর পাইলট উচ্চ বিদ্যলয় ও কলেজ সর্বমোট ৮৯০ মিটার এলাকা জুড়ে অবস্থিত।এই বিদ্যলয়টি ফুলপুর উপজেলার ফুুুুলপুর পৌরশহরের ৯ নং ওয়ার্ডের ছনকান্দা গ্রামে ফুলপুর মডেল থানার সামনে অবস্থিত এই বিদ্যালয়টি সম্পূর্ণ সবুজে ঘেরা, এই বিদ্যালয়ের ভেতরে রয়েছে একটি খেলার মাঠ। এই বিদ্যালয়ের চারপাশে নানা ধরনের উদ্ভিদ রোপন করা হয়েছে।এই বিদ্যলয়ে পেছনে একটি বিশাল পুকুর রয়েছে।এই বিদ্যালয়টির চারপাশ দেওয়াল এ ঘেরা।

  

তথ্যসূত্র
---------

1. ↑  "বাংলাদেশের সকল শিক্ষা প্রতিষ্ঠান"। *www.bdselfstudy.com*। সংগ্রহের তারিখ ২০২৩-০৮-১৬।
2. ↑  "বাংলাদেশ স্কাউটস | বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। *service.scouts.gov.bd*। সংগ্রহের তারিখ ২০২৩-০৮-১৬।
**ফিলিস্তিন বিশ্ববিদ্যালয়** (UP ,ইউপি; আরবি: جامعة فلسطين) ফিলিস্তিনের উচ্চশিক্ষার একটি বেসরকারী প্রতিষ্ঠান যেটি আল-জাহরা (গাজা শহরের দক্ষিণে) অবস্থিত,  যা জর্ডান, সৌদি আরব ও সিরিয়ায় ক্যাম্পাস পরিচালনা করা হয়। বিশ্ববিদ্যালয়টি ২০০৫ সালে প্রতিষ্ঠিত হয়।

প্রতিটি বিশেষায়িত ক্ষেত্রে একটি দক্ষ শিক্ষকের সুপারভাইজরি কমিটি আছে যাদের সর্বোচ্চ একাডেমিক মান এবং বিভিন্ন বিশ্ববিদ্যালয়ের ভাল পেশাগত অভিজ্ঞতা অনুযায়ী নির্বাচন করা হয়। তাছাড়া,  শিক্ষক ও ছাত্রদের মধ্যে যোগাযোগ সংগঠিত করার জন্য দায়িত্বপ্রাপ্ত একটি আইটি ইউনিট আছে এবং এই প্রযুক্তিগত কর্মসূচিটি বিশ্ববিদ্যালয় দল দ্বারা  বিকশিত করা হয়, যা UPINAR অফিস সময়ে UPINAR পরিবর্ধনের মাধ্যমে শিক্ষার কার্যকারিতা বৃদ্ধি ও একাডেমিক প্রোগ্রামের প্রত্যাশিত লক্ষ্য এবং ফলাফল পূরণ করতে পারে। এই প্রক্রিয়াটি ভালো মানের কোর্স ও পদ্ধতি প্রদানের মাধ্যমে একটি অতুলনীয় পার্থক্য তৈরি করার প্রাথমিক ধাপ।

সাধারণত, প্যালেস্টাইন বিশ্ববিদ্যালয়ের প্রতিষ্ঠাতার একটি স্বতন্ত্র খ্যাতি রয়েছে এবং ফিলিস্তিন অঞ্চল এবং বিশ্বের উচ্চ শিক্ষাপ্রতিষ্ঠানের মানচিত্রে একটি নেতৃস্থানীয় অবস্থানে থাকার যোগ্যতা রাখেন।  

1. একাডেমিক ক্ষেত্রে এবং গবেষণা পরিকল্পনা,
2. প্রযুক্তিগত ক্ষেত্রের
3. শিক্ষা ক্ষেত্রে

ফিলিস্তিন বিশ্ববিদ্যালয় দেশের নাম বহনকারী একমাত্র বিশ্ববিদ্যালয়। এটা সরকারের অধীন নয় এবং কোন রাজনৈতিক দল সমর্থিত নয়।  সর্বস্তরের মানুষ থেকে এখানকার কর্মী নেয়া হয়। এখানকার
অ্যাকাডেমিক স্টাফরা পশ্চিমা , এশিয়া ও মধ্যপ্রাচ্য থেকে গ্র্যাজুয়েট প্রাপ্ত ।  শিক্ষকদের এই সংগ্রহ ফিলিস্তিন বিশ্ববিদ্যালয়কে প্রকৃত শিক্ষার কেন্দ্রে পরিণত করেছে।  ইউপি ক্যাম্পাস জীবন রাজনীতি মুক্ত।

বহিঃসংযোগ
---------

* প্রাতিষ্ঠানিক ওয়েবসাইট

তথ্যসূত্র
---------

1. ↑  "University of Palestine"। *Top Universities* (ইংরেজি ভাষায়)। সংগ্রহের তারিখ ২০২৩-০৮-১৬।
2. ↑  "University of Palestine Ranking & Review 2023 | uniRank"। *www.4icu.org* (ইংরেজি ভাষায়)। সংগ্রহের তারিখ ২০২৩-০৮-১৬।
**নাইটউইশ** ফিনল্যান্ডের একটি সিম্ফোনিক পাওয়ার মেটাল ব্যান্ড ১৯৯৬ সালে যা গিটারিস্ট এম্পু ভিরনেন ,সাবেক ভোকাল টারজা টুরুনেন, কি-বোর্ডিস্ট টমাস হলোপেইনেনের মাধ্যমে গঠিত হয়। ব্যান্ডটি প্রায় ১৫ মিলিয়নের মতো অ্যালবাম, ডিভিডি ও অনলাইন সামগ্রী বিক্রি করেন। ১৯৯৭ সালে প্রকাশিত তাদের একক গান দ্যা কার্পেন্টার ও তাদের প্রথম অ্যালবাম অ্যাঞ্জেলস ফল ফার্স্ট জন্য তারা তাদের নিজ দেশে বিখ্যাত ছিল, কিন্তু তারা সারা পৃথিবীতে খ্যাতি পায় ওসেনবর্ন, উইশমাস্টার ও সেঞ্চুরি চাইল্ড অ্যালবামের জন্য যা ১৯৯৮, ২০০০ ও ২০০২ সালে প্রকাশিত হয়। ২০০৪ সালের অ্যালবাম ওয়ান্স ১.২ মিলিয়ন কপি বিক্রি হয় ও আমেরিকার এমটিভিতে তাদের গান প্রচারিত হয়। একক গান উইশ আই হ্যাড অ্যাঞ্জেল আমেরিকান সিনেমার সাউন্ডট্র্যাক হিসেবে প্রকাশিত হয়। ভোকাল টুরুনেনের পরিবর্তে ২০০৭ সালের মে মাসে দলে যোগ দেন অ্যানেত্তে অলজোন যিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। সেই বছরের শরৎকালে তাদের ডার্ক প্যাসন প্লে নামের অ্যালবাম বের হয় ও তা সারা বিশ্বে ১.৫ মিলিয়ন কপি বিক্রি হয়।

বর্তমান সদস্য
-------------

* অ্যানেত্তে অলজোন
* টমাস হলোপেইনেন
* মারকো হাইতালা
* এম্পু ভিরনেন
* জুক্কা নেভালাইনেন

ডিস্কোগ্রাফি
------------

 ২০০৮ সালে মেলবোর্নে নাইটউইশ
* অ্যাঞ্জেলস ফল ফার্স্ট (১৯৯৭)
* ওসেনবর্ন (১৯৯৮)
* উইশমাস্টার (২০০০)
* ওভার দ্যা হিলস এ্যান্ড ফার অ্যাওয়ে (ইপি)(২০০১)
* সেঞ্চুরি চাইল্ড(২০০২)
* ওয়ান্স (২০০৪)
* ডার্ক প্যাসন প্লে (২০০৭)
* সপ্তম স্টুডিও অ্যালবাম (২০১০/২০১১)

আরো পড়ুন
---------

* + "once Upon a Nightwish: The Official Biography 1996 - 2006" (Mape Ollila, 2007)

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৭ মে ২০১১ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১০।
2. ↑  [*স্থায়ীভাবে অকার্যকর সংযোগ*] 1743752/
3. ↑  "সংরক্ষণাগারভুক্ত অনুলিপি"। ১ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১০।

বহিঃসংযোগ
---------


উইকিমিডিয়া কমন্সে **নাইটউইশ** সংক্রান্ত মিডিয়া রয়েছে।

* মাইস্পেসে নাইটউইশ
* নাইটউইশ ইউটিউবে
উস্তাদ **সুলতান খান** (১৫ই এপ্রিল, ১৯৪০ - ২৭শে নভেম্বর, ২০১১) একজন ভারতীয় সারেঙ্গি বাদক এবং ইন্দোর ঘরানার অন্তর্গত শাস্ত্রীয় গায়ক। তিনি ছিলেন জাকির হুসেইন এবং বিল লাসওয়েলের সাথে একজন ভারতীয় তবলা বীট বিজ্ঞান একীকরণ গোষ্ঠীর সদস্য। ২০১০ সালে, সুলতান খানকে ভারতের তৃতীয় সর্বোচ্চ বেসামরিক পদ্মভূষণ সম্মানে ভূষিত করা হয়।

প্রারম্ভিক জীবন
---------------

সুলতান খান রাজস্থানের যোধপুরে জন্মগ্রহণ করেন। এটি ব্রিটিশ ভারতের সময়কালে ভারতীয় সাম্রাজ্যের একটি অংশ ছিল। তিনি তার পিতা উস্তাদ গুলাব খানের কাছ থেকে সারেঙ্গি বাজানো শিখে ছিলেন।

কর্মজীবন
--------

তিনি মাত্র ২০ বছর বয়সে গুজরাটের রেডিও স্টেশন "রাজকোটে" তার কর্মজীবন শুরু করেন। অত্যন্ত আনন্দের সাথে "রাজকোটে" আট বছর অতিবাহিত করার পর, লতা মঙ্গেশকরের রাজকোট সফরকালে তিনি তার সাথে বাজানোর একটি সুযোগ পেয়েছিলেন।এটি তার জন্য একটি টার্নিং পয়েন্ট প্রমাণিত হয়। অতঃপর তাকে মুম্বাই রেডিও স্টেশন স্থানান্তর করা হয়।

পরিবার
------

তার স্ত্রীর নাম বানু। তার এক ছেলে সাবির খান, যিনি তার শিষ্য এবং একজন সারেঙ্গি বাদক এবং দুই মেয়ে রেশমা এবং শেরা। তার ভাই নিয়াজ আহমেদ খান একজন সেতার বাদক। তার নাতি-নাতনীরা দিলশাদ খান (সারেঙ্গি বাদক), ইমরান খান (সেতার বাদক এবং সঙ্গীত রচয়িতা) এবং সালামত আলী খান এবং ইরফান খান উভয়ই সেতার বাদক।

পরিবারের বাইরে ইকরাম খান বিনোদ পওয়ার ও ডঃ কাশ্যপ ডেভ সহ তার অনেক ছাত্র ছিল।

মৃত্যু
------

সুলতান খান দীর্ঘ দিন অসুস্থ থাকার পর ভারতের মহারাষ্ট্রের মুম্বাইয়ে ২৭শে নভেম্বর, ২০১১ সালের দুপুরে মৃত্যুবরণ করেন।

তার গত চার বছর ধরে ডায়ালিসিস চলছে এবং তার মৃত্যুর কয়েক দিনের আগে তিনি বাকশক্তি হারিয়ে ফেলেছিলেন। হাসপাতালে নেওয়ার পথে তিনি মৃত্যুবরণ করেন। ২৮শে নভেম্বর, ২০১১ সালে হামিদ মীর দ্বারা তার জানাযার নামাজ রাজস্থানের যোধপুরে তার নিজ গ্রামে অনুষ্ঠিত হয়।

তথ্যসূত্র
---------

1. 1 2  "সারেঙ্গি বাদক উস্তাদ সুলতান খানের ইন্তেকাল"। ১৪ জুন ২০১২ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।
2. ↑  "এই বছরের পদ্মা পুরস্কার ঘোষণা" (সংবাদ বিজ্ঞপ্তি)। স্বরাষ্ট্র মন্ত্রণালয়। ২৫ জানুয়ারি ২০১০। সংগ্রহের তারিখ ১১ মে ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Tsioulcas, Anastasia (২৭ নভেম্বর ২০১১)। "ভারতের একজন অগ্রণী সঙ্গীতশিল্পী, সুলতান খান, ৭১ বয়সে ইন্তেকাল"। *NPR*। সংগ্রহের তারিখ ১১ মে ২০১৬।
4. ↑  Burckhardt কোরেশি, Regula (২০০৭)। *ভারতের মাস্টার সঙ্গীতশিল্পী: বংশগত সারেঙ্গি বাদকের কথা*। Routledge। পৃষ্ঠা ১৫৩। আইএসবিএন 0-415-97202-7।
5. ↑  গণেশ, দীপা (২০০৫-০১-১১)। "সারেঙ্গিয়া গান"। চেন্নাই, ভারত: দ্য হিন্দু। ২০০৬-০৩-০৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।
6. ↑  "Ustad Sultan Khan passes away at 68"। *The Times Of India*। ২৮ নভেম্বর ২০১১। ১৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।

বহিঃসংযোগ
---------


উইকিমিডিয়া কমন্সে **সুলতান খান (সংগীতশিল্পী)** সংক্রান্ত মিডিয়া রয়েছে।

* অলমিউজিকে সুলতান খান
* ইন্টারনেট মুভি ডেটাবেজে উস্তাদ সুলতান খান (ইংরেজি)
***গোয়েন্দা গোগোল*** একটি বাংলা রহস্যকাহিনি মূলক চলচ্চিত্র। এটি অরিন্দম দে'র পরিচালনায় সাহিত্যিক সমরেশ বসুর লেখা জনপ্রিয় গোয়েন্দা চরিত্র গোগোল এর কাহিনি *সোনালী পাড়ের রহস্য* অনুসারে নির্মিত ও ঈশানী ফিল্মসের প্রযোজনায় ২৪ মে ২০১৩ সালে প্রকাশিত হয়।

কাহিনি
------

পুরীর সমুদ্রের ধারে একটি পরিত্যক্ত বাড়ীতে একটি পরিবার ঢোকার পরে তারা নিখোঁজ হয়ে যায়। এর কিছুকাল পরে গোগোল তার মা ও বাবার সাথে ছুটিতে পুরী বেড়াতে আসে। সে রহস্যময় বাড়ীটার কথা জানতে পেরে দুরন্ত কৌতুহলে বাড়ীটিতে ঢুকতে যায়। এমন সময় একজন আগন্তুক এসে তাকে নিবৃত্ত করেন। তার নাম নীল সেনাপতি, পেশায় অধ্যাপক বলে পরিচয় দেন তিনি। গোগোল অনেক কিছু জেনে ফেলেছে এই আশংকায় তাকে অপরাধীরা অপহরণ করে ও আটকে রাখে সেই হানাবাড়ীর ভেতর। গোগোল অনেক চেষ্টার পর তাদের ফাকি দিয়ে পালায়। রাস্তায় নৈহাটির বিখ্যাত গোয়েন্দা অশোক ঠাকুর তাকে জানান তিনিও এই অপরাধচক্রকে ধরতে চাইছেন। ওই বাড়ীর ভেতরে কোকেন আর হিরে পাচারকারীরা আস্তানা, তারা ওখানে কেউ গেলেই তাদের খুন করে। তদন্তের কাজে গোগোল শোক ঠাকুরকে সাহায্য করে।

অভিনয়
------

* ইন্দ্রনীল সেনগুপ্ত - অশোক ঠাকুর
* অহিজিৎ ঘোষ
* রচনা বন্দ্যোপাধ্যায় - গোগোলের মাতা
* দেবদূত ঘোষ - নীল সেনাপতি
* সাহেব চট্টোপাধ্যায় - গোগোলের পিতা
* সুমিত সমাদ্দার - তমাল কুন্ডু
* অঙ্কিতা মজুমদার
* শমীক সিনহা

তথ্যসূত্র
---------

1. ↑  "আনন্দবাজার পত্রিকা - মনোরঞ্জন"। *archives.anandabazar.com*। সংগ্রহের তারিখ ২০১৯-০৯-১০।
2. ↑  "Goenda Gogol Movie Review {3/5}: Critic Review of Goenda Gogol by Times of India"।
3. ↑  "একটু গোল গোল, তবু নস্টালজিয়া টানে-রিভিউ"। ২০১৯-০৯-১০।
**জাতিসংঘ নিরাপত্তা পরিষদের রেজল্যুশন ১৩২৫** (এস/আরইএস/৩২৫) জাতিসংঘের নিরাপত্তা পরিষদ কর্তৃক ২০০০ সালের ৩১ অক্টোবর সর্বসম্মতিক্রমে নারী, শান্তি ও নিরাপত্তা বিষয়ক রেজুলেশন গৃহীত হয় ১২৬১ (১৯৯৯), ১২৬৫ (১৯৯৯), ১২৯৬ (২০০০), এবং ১৩১৪ (২০০০) রেজল্যুশনগুলি প্রত্যাহার করা পর। রেজুলেশনে নারী ও মেয়েদের উপর সশস্ত্র সংঘাতের অনুপযুক্ত এবং অনন্য প্রভাব স্বীকার করা হয়েছে। এটি সংঘাত, প্রত্যাবাসন ও পুনর্বাসন, পুনর্বাসন, পুনর্গঠন এবং সংঘাত-পরবর্তী পুনর্গঠনের সময় নারী ও মেয়েদের বিশেষ চাহিদা বিবেচনা করার জন্য একটি লিঙ্গভিত্তিক দৃষ্টিভঙ্গি গ্রহণের আহ্বান জানায়। 

রেজল্যুশন ১৩২৫ ছিল নিরাপত্তা পরিষদের প্রথম আনুষ্ঠানিক এবং আইনি দলিল, যা নারীদের অধিকার লঙ্ঘন রোধে, শান্তি আলোচনায় ও সংঘর্ষ-পরবর্তী পুনর্গঠনে নারীদের অংশগ্রহণকে সমর্থন করার জন্য এবং যুদ্ধকালীন যৌন সহিংসতা থেকে নারী ও মেয়েদের সুরক্ষার জন্য একটি সংঘাতে প্রয়োজনীয় দলগুলির প্রয়োজন। এটি জাতিসংঘের নিরাপত্তা পরিষদের প্রথম রেজোলিউশন, যা বিশেষভাবে নারীদের উপর সংঘাতের প্রভাব উল্লেখ করে। রেজল্যুশন তখন থেকে নারী, শান্তি এবং নিরাপত্তা এজেন্ডার জন্য একটি সাংগঠনিক কাঠামোতে পরিণত হয়েছে, যা রেজল্যুশন ১৩২৫ এর উপাদানগুলিকে এগিয়ে নেওয়ার দিকে মনোনিবেশ করে।

রেজল্যুশন
---------

### পর্যবেক্ষণ

পর্যবেক্ষণগুলি তুলে ধরে যে কীভাবে কাউন্সিল নারী ও সশস্ত্র সংঘাতের বিষয়টিকে আন্তর্জাতিক শান্তি ও নিরাপত্তার জন্য গুরুত্বপূর্ণ মনে করে। তারা সশস্ত্র সংঘর্ষে বেসামরিক নাগরিকদের, বিশেষ করে নারী ও শিশুদের বিষয়ে কাউন্সিলের উদ্বেগ প্রকাশ করে, যারা সংঘর্ষের বেশিরভাগ শিকার হন[] এবং যারা সশস্ত্র গোষ্ঠী দ্বারা ক্রমবর্ধমানভাবে নিশানা হচ্ছে। বেসামরিক, বিশেষ করে নারী ও শিশুদের উপর হামলা শান্তি ও পুনর্মিলনকে নেতিবাচকভাবে প্রভাবিত করে।

ইতিহাস
------

এই প্রস্তাবটি এনজিও ওয়ার্কিং গ্রুপ অন উইমেন, পিস অ্যান্ড সিকিউরিটি (এনজিও ডব্লিউজি) ও ইউনাইটেড নেশনস ডেভেলপমেন্ট ফান্ড ফর উইমেন (ইউএনআইএফইএম; এখন ইউএন উইমেন দ্বারা সফল) -এর ব্যাপক তদবিরের পর সর্বসম্মতিক্রমে পাস হয়। নামিবিয়ার তৎকালীন মহিলা বিষয়ক মন্ত্রী নেতুম্বো নন্দী-এনদিতওয়াহ যখন নিরাপত্তা পরিষদের সভাপতিত্ব করার সময় প্রস্তাবটি শুরু করেছিল। কাউন্সিল -এ বাংলাদেশের প্রতিনিধিত্বকারী রাষ্ট্রদূত আনোয়ারুল চৌধুরী শান্তি ও নিরাপত্তায় নারীর অবদানের প্রতি দৃষ্টি আকর্ষণের জন্য কাউন্সিল প্রেসিডেন্ট হিসেবে বাংলাদেশের ভূমিকা ব্যবহার করে গুরুত্বপূর্ণ অবদান রেখেছেন। চৌধুরী ১৩২৫ রেজল্যুশনের পূর্ণ বাস্তবায়নের জন্য সোচ্চার ও সক্রিয় আইনজীবী হিসেবে রয়ে গেছেন। এনজিও ওয়ার্কিং গ্রুপ কাউন্সিলকে সফলভাবে লবিংয়ে নারী, শান্তি ও নিরাপত্তার বিষয়ে উন্মুক্ত অধিবেশন, রেজল্যুশনের বিষয়ে কাউন্সিল সদস্যদের সাথে পরামর্শ এবং তাদের প্রযোজ্য তথ্য প্রদানে গুরুত্বপূর্ণ ভূমিকা পালন করে।

তথ্যসূত্র
---------

1. ↑  "Security Council Resolution 1325"। *PeaceWomen*। ২০১৪-১২-১৮।
2. ↑  Landsberg, Michelle (২০০৩)। "Resolution 1325 - Use It or Lose It"। ২২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৪।
3. ↑  Chowdhury, Anwarul (৩১ অক্টোবর ২০১০)। "A.K. Chowdhury: Women Are Essential for Sustainable Peace"। *Universal Peace Federation*।
4. ↑  Tryggestad, Torunn L. (১ অক্টোবর ২০০৯)। "Trick or treat? The UN and implementation of security Council resolution 1325 on women, peace, and security": 539–557। ডিওআই:10.1163/19426720-01504011। ৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২১।
**বাংলা চ্যানেল** হলো বাংলাদেশের মূল স্থলভাগের বিশেষ করে টেকনাফের শাহপরী দ্বীপ থেকে থেকে বাংলাদেশের একমাত্র প্রবাল দ্বীপ সেন্টমার্টিন-এর ফেরিঘাট পর্যন্ত বিস্তৃত ১৬.১ কিলোমিটার দৈর্ঘ্যের একটি পানিপথ।

সূচনা
-----

২০০৬ সালের জানুয়ারি মাসের মাঝামাঝি একটি দল তাঁর প্রশিক্ষণ ও উৎসাহে শাহপরীর দ্বীপ থেকে বঙ্গোপসাগরে ১৬.১ কিলোমিটার সাঁতার কেটে পৌঁছায় সেন্টমার্টিন দ্বীপে। আন্ডারওয়াটার ফটোগ্রাফার ও স্কুবা ডাইভার কাজী হামিদুল হক ছিলেন এ দলের দলনেতা। তিনি সাঁতারের এ পথের নামকরণ করেন ‘বাংলা চ্যানেল’।

বাংলা চ্যানেল সাঁতার
--------------------

২০০৬ সাল থেকে প্রতি বছর বাংলা চ্যানেলে নিয়মিত বাংলা চ্যানেলে সাঁতার আয়োজিত করে আসছে বাংলাদেশের সাঁতারু ও সাঁতারপ্রেমীরা। বেসরকারী অ্যাডভেঞ্চার দলগুলো ছাড়াও বাংলা চ্যানেল সাঁতারে সহ-আয়োজকের ভূমিকা পালন করে থাকে বাংলাদেশ পর্যটন করপোরেশন ও পর্যটন বোর্ড।

বাংলা চ্যানেল সাঁতারে আন্তর্জাতিক নিয়ম মেনে সকল আয়োজন করা হয়। সাঁতারুরা ফ্রি হ্যান্ড সুইমিং করে থাকেন। নিরাপত্তার জন্য প্রত্যেক সাঁতারুর সঙ্গে একটি করে উদ্ধারকারী নৌকা ছাড়াও বাংলাদেশ কোস্ট গার্ডের সার্ভিস বোট ও ডুবুরিরা প্রস্তুত থাকে।

বাংলাদেশ ছাড়াও ভারত, নেদারল্যান্ড এবং অন্যান্য কিছু দেশ থেকে সাঁতারুরা এখানে সিঙ্গেল ও ডাবল ক্রস করেছেন। ২০২১ সালে প্রথম বাংলাদেশি হিসেবে বাংলা চ্যানেল ২ বার পাড়ি দিয়ে (ডাবল ক্রস) রেকর্ড করেন ঢাকা বিশ্ববিদ্যালয়ের শিক্ষার্থী মোঃ সাইফুল ইসলাম রাসেল।

তথ্যসূত্র
---------

1. ↑  "বাংলা চ্যানেল সাঁতার"। *Jugantor* (ইংরেজি ভাষায়)। সংগ্রহের তারিখ ২০২১-০৯-০৪।
2. ↑  "বাংলা চ্যানেল পাড়ি দিলেন দুই নারীসহ ৪৩ সাঁতারু"। *চ্যানেল আই অনলাইন* (ইংরেজি ভাষায়)। ২০২০-১১-৩০। সংগ্রহের তারিখ ২০২১-০৯-০৪। [*স্থায়ীভাবে অকার্যকর সংযোগ*]
3. ↑  "প্রথম বাংলাদেশি হিসেবে বাংলা চ্যানেল ২ বার পাড়ি দিলেন ঢাবি শিক্ষার্থী"। *Dhaka Tribune Bangla*। ২০২১-০৩-৩০। ২০২১-০৯-০৪ তারিখে মূল থেকে আর্কাইভ করা। সংগ্রহের তারিখ ২০২১-০৯-০৪।
**জান্নাতুল নাঈম এভ্রিল** (৪ সেপ্টেম্বর, ১৯৯০ তারিখে জন্ম) একজন বাংলাদেশি মডেল, সুন্দরী প্রতিযোগিতায় শিরোপাজয়ী, যাকে মিস ওয়ার্ল্ড বাংলাদেশ ২০১৭ এর মুকুট পরানো হয়েছিল। যদিও ২০১৭ সালের ২৯ শে সেপ্টেম্বর, ২০১৭ মিস বাংলাদেশ প্রতিযোগিতার ফাইনালের দিন, তাকে মিস বাংলাদেশ ঘোষণা করা হয়েছিল, তবুও এটি সমালোচিত হয়েছিল কারণ তিনি বিচারকদের বিচারে সেরা না হলেও, আয়োজকরা তাকে বিজয়ী ঘোষণা করেন। এছাড়াও তার বিরুদ্ধে অভিযোগ ছিল, প্রতিযোগিতায় অংশগ্রহণণের সময় তিনি তার বয়স লুকিয়ে রেখেছেন এবং তিনি বৈবাহিক অবস্থাও গোপন করেছেন। যদিও মিস ওয়ার্ল্ড বাংলাদেশ এর নিয়ম অনুসারে প্রতিযোগীকে অবিবাহিত থাকতে হয়। এ কারণে আয়োজকরা বিজয়ী ঘোষণার ৪ দিন পর ৪ অক্টোবর ২০১৭ তারিখে তাকে 'অযোগ্য' ঘোষণা করেন এবং জেসিয়া ইসলামকে নতুন মিস বাংলাদেশ ২০১৭ ঘোষণা করেন।

প্রারম্ভিক জীবন
---------------

জান্নাতুল নাঈম এভ্রিল/আমেনা ১৯৯০ সালে বাংলাদেশের চট্টগ্রামে জন্মগ্রহণ করেন। তিনি মোটরসাইকেল রাইডিং সম্পর্কে খুব উত্সাহী ছিলেন। তার বাবার নাম তাহের মিয়া এবং মায়ের নাম রেজিয়া বেগম। তিনি ২০১৩ সালে বরামা ত্রাহি মেনকা হাইস্কুল থেকে এসএসসি পাস করেন। এরপর তিনি কক্সবাজারের একটি কলেজ থেকে এইচএসসি পাস করেন। তারপর তিনি ঢাকায় চলে যান। জান্নাতুল তার চাচার কাছ থেকে বাইক চালানো শিখেছিলেন যখন তার বয়স ১৪ বছর ছিল। পরে, তিনি বাইক চালনায় অভিজ্ঞ হয়ে ওঠেন এবং মহিলা বাইক রাইডারদের কাছে নিজেকে অনুকরণীয় করে তোলেন।

ক্যারিয়ার
----------

জান্নাতুল নাঈম এভ্রিল/আমেনা বাংলাদেশের একজন উঠতি মডেল, তবে একজন মহিলা বাইকার হিসেবেও সমানভাবে পরিচিত। তিনি মূলত মিস বাংলাদেশ ২০১৭ জেতার পর আলোচনায় আসেন।

মিস ওয়ার্ল্ড বাংলাদেশের ঘটনা
-----------------------------

জন্নাতুল নাঈম এভ্রিল/আমেনা 'মিস ওয়ার্ল্ড বাংলাদেশ ২০১৭' জয়ী হন। তিনি ২০১৭ সালের অক্টোবর ২ তারিখে মর্যাদাপূর্ণ এ মুকুট জয় করেন। পরে জানা যায় যে তিনি বৈবাহিক অবস্থা সম্পর্কে তার ব্যক্তিগত তথ্য জালিয়াতি করেছেন। তিনি ২০১১ সালের ২১ মার্চ বিবাহবন্ধনে আবদ্ধ হন, কিন্তু তার বিয়ে প্রায় সাড়ে ছয় মাস টিকে ছিল। এই তথ্যটি এই প্রতিযোগিতার নিয়ম ও বিধিমালা অনুযায়ী বাংলাদেশের জনগণের মধ্যে একটি বিতর্ক তৈরি ও বিতর্কের দিকে পরিচালিত করে, এটি স্পষ্টভাবে উল্লেখ করা হয়েছে যে বিবাহিত নারী এই প্রতিযোগিতায় অংশগ্রহণ করতে পারে না। এর পর, জান্নাতুলের এই সমস্ত বিতর্কের জন্য মুকুটটি ফেরত নেয়া হয়।

তথ্যসূত্র
---------

1. ↑  "১৬ নয়, জান্নাতুলের বয়স ছিল ২৩!"। *প্রথম আলো*।
2. ↑  "বিয়ে ও ডিভোর্সের কথা স্বীকার করলেন জান্নাতুল নাঈম"। *মানবজমিন*। ৩ অক্টোবর ২০১৭। ১২ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৮।
3. 1 2 3  "বিশ্বসুন্দরী প্রতিযোগিতায় বাংলাদেশের প্রতিনিধি এভ্রিল/আমেনা"। *bdnews24.com*। [*স্থায়ীভাবে অকার্যকর সংযোগ*]
4. ↑  "বিশ্বের সুন্দরীদের সঙ্গে লড়বেন জান্নাতুল নাঈম"। *প্রথম আলো*। ২৯ সেপ্টেম্বর ২০১৭।
5. ↑  "'মিস ওয়ার্ল্ড বাংলাদেশ' হলেন জান্নাতুল নাঈম"। ৩০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৮।
6. ↑  "মুকুট খোয়ালেন জান্নাতুল নাঈম"। *প্রথম আলো*। ৪ অক্টোবর ২০১৭।
7. ↑  "১৬ নয়, জান্নাতুলের বয়স ছিল ২৩!"।

বহিঃসংযোগ
---------


উইকিমিডিয়া কমন্সে **জান্নাতুল নাঈম এভ্রিল** সংক্রান্ত মিডিয়া রয়েছে।

| পুরস্কার ও স্বীকৃতি |
| --- |
| পূর্বসূরীজান্নাতুল ফেরদৌস পিয়া | **মিস বাংলাদেশ**২০১৭মুকুটচ্যুত

 |
**ক্লাব দেপোর্তিভো তেনেরিফে এসএডি** (স্পেনীয়: CD Tenerife; সাধারণত **সিডি তেনেরিফে** এবং সংক্ষেপে **তেনেরিফে** নামে পরিচিত) হচ্ছে তেনেরিফে ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের দ্বিতীয় স্তরের ফুটবল লিগ সেহুন্দা দিভিসিওনে প্রতিযোগিতা করে। এই ক্লাবটি ১৯১২ সালের ২১শে নভেম্বর তারিখে প্রতিষ্ঠিত হয়েছে। ২২,৮২৪ ধারণক্ষমতাবিশিষ্ট এলিওদোরো রোদ্রিগেস লোপেস স্টেডিয়ামে *চিচারেরোস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় আসিয়ের গারিতানো এবং সভাপতির দায়িত্ব পালন করছেন পাউলিনো রিভেরো। বর্তমানে স্পেনীয় মধ্যমাঠের খেলোয়াড় আইতোর সান্স এই ক্লাবের অধিনায়কের দায়িত্ব পালন করছেন।

ফেলিপে মিনিয়াম্ব্রেস, আইতোর সান্স, সুসো সান্তানা, হুয়ান আন্তোনিও পিসসি এবং আরিদানে সান্তানার মতো খেলোয়াড়গণ তেনেরিফের জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ৪৯ বছর পর, ১৯৬১–৬২ মৌসুমে তেনেরিফে প্রথমবারের মতো স্পেনের পেশাদার ফুটবলের শীর্ষ স্তর লা লিগায় অংশগ্রহণ করতে সক্ষম হয়েছিল। ১৯৬১ সালের সালের ৩রা সেপ্টেম্বর তারিখে, লা লিগায় ক্লাব ইতিহাসে নিজেদের প্রথম ম্যাচে তেনেরিফে রিয়াল সোসিয়েদাদের বিরুদ্ধে ৪–১ গোলের ব্যবধানে জয়লাভ করেছিল। তবে, তারা লা লিগায় তাদের প্রথম মৌসুমটি স্মরণীয় করে রাখতে পারেনি, কেননা ১৯৬১–৬২ লা লিগায় তারা ৬টি জয় এবং ৭টি ড্রয়ে মাত্র ১৯ পয়েন্ট অর্জন করে পয়েন্ট তালিকার ১৬তম দল হিসেবে লা লিগা হতে অবনমিত হয়েছিল।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২০ জুন ২০১৬ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২৩।
2. ↑
3. ↑
4. ↑  "সংরক্ষণাগারভুক্ত অনুলিপি"। ২৫ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২৩।
5. ↑
6. ↑
7. ↑
8. ↑

বহিঃসংযোগ
---------


উইকিমিডিয়া কমন্সে **ক্লাব দেপোর্তিভো তেনেরিফে** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**সাইনি বোনেরা** পাঞ্জাবের তিনজন আন্তর্জাতিক হকি খেলোয়াড় বোন **রূপা সাইনি**, **কৃষ্ণা সাইনি** ও **প্রেমা সাইনির** জনপ্রিয় বিশেষণ।  একসময় তিন সাইনি বোন দাপটের সাথে ভারতে মেয়েদের হকি খেলতেন ও ১৯৭০ সালে জাপানের বিরুদ্ধে টেস্ট সিরিজে তিন বোন একসাথে ভারতের হয়ে খেলেন। 

রূপা সাইনি এদের মধ্যে হকিতে সবথেকে সফল হন। ১৯৭৪ এ ফ্রান্স ও ১৯৭৮ এ মাদ্রিদ বিশ্বকাপে উনি ভারতীয় দলের সদস্যা ছিলেন। ভারতে ও বাইরে উনি প্রায় ২০০টি টেস্টে দেশের হয়ে খেলেন। ১৯৭৯ এ ভ্যাঙ্কুভারে অনুষ্ঠিত বিশ্ব চ্যাম্পিয়নশিপেও উনি ভারতের হয়ে খেলেন।  উনি অর্জুন পুরষ্কারেও সন্মানিত হন।

রূপার বড় বোন প্রেমা সাইনি পাঞ্জাব সরকারের তরফ থেকে মহারাজা রঞ্জিৎ সিং পুরস্কারে ভূষিত হন। 

রূপা সাইনি পরবর্তীকালে ডক্টরেট উপাধী লাভ করেন ও পাতিয়ালার গভর্নমেন্ট কলেজ অফ ফিজিকাল এডুকেশনে অধ্যাপক হিসেবে যোগ দেন। পরে উনি গভর্নমেন্ট মহীন্দ্রা কলেজের অধ্যক্ষা হন। ভারতের মহিলা জাতীয় হকি দলের ম্যানেজার হিসেবেও উনি কাজ করেছেন।

তথ্যসূত্র
---------

1. 1 2 3  *"Sports persons who brought laurels to the district include the Saini sisters (hockey) who played at the international level. Rupa Saini was awarded Arjuna Award and Prema Saini was decorated with Maharaja Ranjit Singh Award."* Punjab district gazetteers, Volume 13, pp 473, Controller of Print. and Stationery, 1970
2. 1 2 3  *"At one time, the Saini sisters dominated women's hockey in India and this can be gauged from the fact that three of them— Rupa, Krishna and Prema- turned out for the country in a Test series against Japan in 1970"*Olympians relive the peaks and the troughs, Ravi Dhaliwal, Sunday, November 25, 2001 , The Tribune,
3. ↑  "সংরক্ষণাগারভুক্ত অনুলিপি"। ২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।
**সৌরাষ্ট্র খেদুত সংঘ** ('সৌরাষ্ট্র কৃষক লীগ') ছিল ভারতের সৌরাষ্ট্রে একটি কৃষক আন্দোলন। সংগঠনটি রতিভাই উকাভাই-এর নেতৃত্বে প্রতিষ্ঠিত হয়েছিল, যিনি ছিলেন একজন বিনয়ী সমাজকর্মী এবং ভারতীয় জাতীয় কংগ্রেসের একজন প্রাক্তন সদস্য। এটি লেউয়া পাতিদার সম্প্রদায়ের মধ্যে শক্তিশালী সমর্থন ছিল।

প্রাথমিকভাবে খেদুত সংঘ ভারতীয় জাতীয় কংগ্রেস কাঠামোর মধ্যে একটি সাধারণ কৃষক সংগঠন হিসাবে কাজ করার উদ্দেশ্যে ছিল। কিন্তু সংগঠনটি কংগ্রেস নেতৃত্বের সমর্থন পেতে ব্যর্থ হয় এবং একটি পৃথক আন্দোলনে পরিণত হয়। খেদুত সংঘের সমর্থকদের মধ্যে ছিলেন সমাজতান্ত্রিক দলের নেতা যশবন্ত মেহতা। প্রাথমিক পর্যায়ে গ্রুপটি আরও বামপন্থী দৃষ্টিভঙ্গি ছিল। এটি কংগ্রেস পার্টিকে শহুরে-পন্থী এবং গিরাসদার (ভূমি মালিক) পক্ষপাতিত্বের জন্য অভিযুক্ত করেছে, যে দলটি গ্রামীণ এবং ভাড়াটেদের স্বার্থকে উপেক্ষা করেছে। খেদুত সংঘ কৃষকদের উপর বাধ্যতামূলক খাদ্য শুল্কের বিরোধিতা করেছিল। একবার জমি প্রজাদের গিরাসদারি প্রথা বিলুপ্ত হয়ে গেলে খেদুত সংঘ আরও ডানপন্থী দৃষ্টিভঙ্গির দিকে চলে যায় এবং সমাজতন্ত্রীরা সংগঠনটি ত্যাগ করে। সংগঠনটি সমলদাস গান্ধীর প্রজা পক্ষের সাথে একটি নির্বাচনী জোটে প্রবেশ করে। তা সত্ত্বেও, সৌরাষ্ট্র খেদুত সংঘ গুজরাত খেদুত সংঘের চেয়ে বেশি বামপন্থী ভঙ্গি বজায় রেখেছিল (যেটি জমিতে চাষীদের অধিকারের চেয়ে জমির মালিকদের অধিকারের উপর বেশি মনোযোগ দেয়)।

১৯৫১ সালের নির্বাচনের দৌড়ে সৌরাষ্ট্র খেদুত সংঘ রাজ্যে কংগ্রেস দলের বিরুদ্ধে প্রধান প্রতিদ্বন্দ্বী ছিল। এটির প্রায় ৪২,০০৯ অর্থপ্রদানকারী সদস্য ছিল। কিন্তু এতে বিশিষ্ট নেতার অভাব ছিল। সংগঠনটি ১৯৫১ সালের সৌরাষ্ট্র বিধানসভা নির্বাচনে ৩৭ জন প্রার্থীকে উপস্থাপন করেছিল। এটি মোট দলের প্রার্থীরা ১৩৯,৪৪৯ ভোট (রাজ্যের ভোটের ১৪.৬৬%) পেয়েছে। দলের একজন প্রার্থী নির্বাচিত হয়েছেন, মোহনলাল ডি. ভাঘিয়া লিলিয়া আসন থেকে। সংগঠনটি নির্বাচনে প্রতিদ্বন্দ্বিতাকারী দ্বিতীয় সর্বাধিক ভোটপ্রাপ্ত দল ছিল। এটি ১৯৫১ সালের লোকসভা নির্বাচনে একজন প্রার্থীকে দাঁড় করিয়েছিল, মধ্য সৌরাষ্ট্র আসনে ভিনুভাই জগন্নাথ ভট্ট। তিনি ২৯,৭৬৬ ভোট (নির্বাচনে ভোটের ২১.২৭%) পেয়েছেন।

১৯৬৬ সালের মাঝামাঝি সৌরাষ্ট্র খেদুত সংঘ স্বতন্ত্র পার্টিতে একীভূত হয়।

তথ্যসূত্র
---------

1. 1 2 3 4  Devavrat N. Pathak; Mathuradas Govindji Parekh (১৯৬৬)। *Three general elections in Gujarat: development of a decade, 1952-1962*। Gujarat University। পৃষ্ঠা 23–24।
2. ↑  Richard Leonard Park (১৯৫৬)। *Reports on the Indian general elections, 1951-52*। Popular Book Depot। পৃষ্ঠা 237।
3. ↑  Election Commission of India. *STATISTICAL REPORT ON GENERAL ELECTION, 1951 TO THE LEGISLATIVE ASSEMBLY OF SAURASHTRA*
4. ↑  Election Commission of India. *STATISTICAL REPORT ON GENERAL ELECTIONS, 1951 TO THE FIRST LOK SABHA - VOLUME I (NATIONAL AND STATE ABSTRACTS & DETAILED RESULTS)*
5. ↑  *Political Science Review* (4 সংস্করণ)। Department of Political Science, University of Rajasthan। ১৯৬৮। পৃষ্ঠা 175।
**চীন সাগর** চীনের চারপাশে পশ্চিম প্রশান্ত মহাসাগরের প্রান্তিক সাগরের একটি ধারাবাহিক নিয়ে গঠিত। এশিয়া মহাদেশ থেকে প্রশান্ত মহাসাগরে রূপান্তরকে নির্দেশ করে তারাই প্রধান উপাদান।  তাদের সম্মিলিত বিশালতা এবং জটিলতার পরিপ্রেক্ষিতে বর্ণনা করা হয়েছে:

> চীনের চারটি সাগর, বোহাই সাগর, হুয়াংহাই সাগর, পূর্ব চীন সাগর এবং দক্ষিণ চীন সাগরের মোট এলাকা প্রায় ৪.৭ মিলিয়ন বর্গ কিমি, চীনের মূল ভূখণ্ডের আয়তনের অর্ধেক। এই সমুদ্রগুলি ইউরেশীয় মহাদেশের দক্ষিণ-পূর্ব প্রান্তে অবস্থিত এবং ইউরেশিয়ান, প্রশান্ত মহাসাগরীয় এবং ভারতীয়-অস্ট্রেলীয় প্লেটের মধ্যে মিথস্ক্রিয়া সাপেক্ষে। সমুদ্রের জটিল ভূতত্ত্ব এবং সমৃদ্ধ প্রাকৃতিক সম্পদ রয়েছে।
> 
> 
> 

চীন সাগরের অন্তর্ভুক্ত সমুদ্রগুলি হল:

* পূর্ব চীন সাগর
* দক্ষিণ চীন সাগর
* হলুদ সাগর ( বোহাই সাগর এবং কোরিয়া উপসাগর সহ)

আরো দেখুন
---------

* পূর্ব সাগর (চীনা সাহিত্য)
* চার সমুদ্র

তথ্যসূত্র
---------

1. ↑  Pinxian Wang, Qianyu Li, Chun-Feng Li, *Geology of the China Seas* (2014), p. 667.
2. ↑  Zhou Di, Yuan-Bo Liang, Chʻeng-kʻuei Tseng, *Oceanology of China Seas* (1994), Volume 2, p. 345.
**নীলাচল স্থাপত্যশৈলী** ভারতের আসামে উদ্ভূত হওয়া এক হিন্দু মন্দির স্থাপত্যশৈলী। আসামের হিন্দু ধর্মের ঐতিহাসিক মঠ-মন্দিরসমূহ সবই নীলাচল স্থাপত্যশৈলীর। রথের আদলে নিৰ্মাণ করা বহুভূজাকৃতির ভূমির ওপর কয়েকটি সুউচ্চ শিখরে গঠিত মন্দির এই শৈলীর বিশেষত্ব। এই সংমিশ্রিত স্থাপত্যশৈলী প্রথম নীলাচল পাহাড়ে অবস্থিত কামাখ্যা মন্দিরে ব্যবহার করা হয়েছিল। কোচ রাজাদের আরম্ভ করা এই শৈলী পরে আহোম রাজাদের সময় জনপ্রিয়তা লাভ করে।

উৎপত্তি
-------

কোচ রাজা বিশ্বসিংহ পুরানো কামাখ্যা মন্দিরের ধ্বংসাবশেষে পুনরায় উপাসনা প্ৰচলন করেছিলেন। তাঁর পুত্ৰ নরনারায়ণ ধ্বংসাবশেষে পরিণত হওয়া কামাখ্যা মন্দিরের আশে-পাশে ছড়িয়ে থাকা সামগ্রীতে পুনরায় নির্মাণ আরম্ভ করেন। তিনি শিল্পী ও কলা-কুশলীদের আনতে মেঘমুকুন্দ সেনাপতিকে নির্দেশ দিয়েছিলেন। মেঘমুকুন্দ দুবার পাথরের *শিখর* নির্মাণ করতে অসমর্থ হওয়ার পর ইট দিয়ে বর্তমান শিখর নির্মাণ করান। এই নির্মাণে ব্যবহৃত শিল্পী ও স্থাপত্যবিদ সকলেই বঙ্গের ইসলামীয় স্থাপত্যশৈলীর সাথে পরিচিত ছিলেন। সেজন্য মন্দিরের শিখরসমূহ বেশি উঁচু নয় এবং গম্বুজের প্ৰভাব পরিলক্ষিত হয়। এর সাথে মিনারশৈলীর ছায়ায় *অংগশিখর* এই স্থাপত্যশৈলীর অন্যতম বৈশিষ্ট্য।

কামাখ্যা মন্দিরের নক্সা—শীর্ষ থেকে চারটি কোঠা হল: *গর্ভগৃহ*, *চলন্ত*, *পঞ্চরত্ন* ও *নৃত্য-মণ্ডপ*

উদাহরণ
------

* কামাখ্যা মন্দির
* জয় দৌল, শিবসাগর
* সিদ্ধেশ্বর দেবালয়, শুয়ালকুচি

টীকা
----

1. ↑  (Sarma 1988:140ff)
2. ↑  (Sarma 1988:108)
3. ↑  (Sarma 1988:123)
4. ↑  (Sarma 1988:124)

তথ্যসূত্র
---------

* শর্মা, পি. সি. (১৯৮৮)। *Architecture of Assam*। দিল্লি: আগম কালা প্রকাশন। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:ভারতের স্থাপত্য